open-index/open-wikipedia-markdown huggingface dataset:
East Side Gallery

**East Side Gallery** on Berliinin Friedrichshainin kaupunginosassa säilytetty 1,3 kilometrin mittainen pätkä Berliinin muuria, joka on täytetty eri taiteilijoiden tekemillä maalauksilla. Se toimii nykyisin samanaikaisesti eräänlaisena ulkoilmagalleriana ja historiallisena muistomerkkinä. Se on suosittu nähtävyys, ja jotkin sen maalauksista ovat muodostuneet lähes ikonisiksi kuviksi. East Side Gallery sijaitsee Mühlenstrasse-kadun varrella suunnilleen Berlin Ostbahnhofin ja Oberbaumbrücken välillä, missä Berliinin muuri kulki Spreejoen itärantaa seuraten.

Muurinpätkä täytettiin alun perin maalauksilla tammikuussa 1990, pari kuukautta muurin murtumisen jälkeen. Siinä missä muurin Länsi-Berliinin puoleinen sivu oli jo entuudestaan täynnä graffiteja, suljetulla raja-alueella sijainnut Itä-Berliinin puoleinen sivu oli säilynyt koskemattomana. Kaikkiaan 118 taiteilijaa 21:stä maasta loi tälle paikalle suuren taideteosten sarjan, joka toimi samalla kannanottona muurin edustamaa väkivaltaa ja sortoa vastaan. Kuvia on kaikkiaan 106. Se on maailman suurin ulkoilmagalleria. Kokonaispituus on 1&nbsp;316 metriä. Nykyisin se on myös yksi harvoja Berliinin muurista säilytettyjä osia.

Kuvitettu osa muuria julistettiin jo vuonna 1991 suojeltavaksi. Huonoon kuntoon päässyt East Side Gallery restauroitiin vuonna 2009, jolloin 100 maalausta luotiin uudelleen ja 87 taiteilijaa maalasi työnsä kokonaan uudestaan alkuperäisten paikalle. Muurin ja Mühlenstrassen välinen alue muutettiin vuosina 2006–2009 yhteensä 3,7 hehtaarin laajuiseksi pitkäksi ja kapeaksi puistoksi. Vuonna 2013 East Side Galleryn muurista purettiin 20 metrin pätkä paikallisen rakennushankkeen tieltä berliiniläisten vastustuksesta huolimatta.

## Lähteet

## Aiheesta muualla

*East Side Gallery e.V. 
*Kuvia East Side Gallerysta
Venenosaurus

**Venenosaurus** oli hirmuliskoihin kuuluva suku, joka eli liitukaudella. Siihen kuuluva laji oli *V. dicrocei*. Suvun lajit olivat noin 10 metriä pitkiä. Ne olivat kasvissyöjiä, jotka ulottuivat syömään myös puiden latvustossa olevia lehtiä. *Venenosaurus* lienee ollut paljolti samankaltainen kuin *[[Cedarosaurus]]* ja *[[Aeolosaurus]]*. Venenosauruksen jäänteitä on löydetty Utahista, Yhdysvalloista. *Venenosauruksesta* on löydetty epätäydelliset luurangot aikuisesta ja nuoresta yksilöstä.

## Lähteet
Olav Beddari

**Olav Emanuel Beddari** (4. tammikuuta 1928 Paatsjoki, Norja – 3. elokuuta 2014 Kirkkoniemi) oli norjalainen opettaja, rehtori ja kirjailija.

Beddari oli suomalaisten maahanmuuttajien jälkeläinen. Hän kävi Tromssan opettajaseminaarin ja valmistui 1951. Hän aloitti opettajantyönsä Berlevågissa. Vuonna 1954 hän muutti takaisin Skogfossiin Paatsjokilaaksoon, jossa hän työskenteli opettajana ja myöhemmin rehtorina siihen asti, kun hän 1994 jäi eläkkeelle. 

Opettajana toimiessaan Beddari opetti sekä norjaksi että suomeksi. Hän keräsi aineistoa Paatsjokilaakson suomalaissukuisista ja työskenteli suomalais-norjalaisen kulttuurin säilyttämisen hyväksi. Beddari työskenteli myös Norjan ja Suomen suhteiden vahvistamiseksi kulttuurin ja koulutuksen piirissä. 

Beddarille myönnettiin toiminnastaan useita huomionosoituksia. 1994 Beddari sai ansioistaan Suomalais-norjalaisen kulttuuri-instituutin norjalais-suomalaisen kulttuuripalkinnon. Vuonna 2002 hän sai Suomen Leijonan ritarikunnan 1. luokan ritarin arvon. Vuonna 2008 Beddari vastaanotti kultaisen Kongens fortjenstmedaljen.

## Teokset
**Trygve Sotkajärvi. Kunstner og skogsarbeider fra Pasvikdalen*, norsk og finsk tekst, eget forlag, 2008.
**Jeg kan ikke glemme Kalaniemi*, oversettelse og redigering av Johan Mikkonens fortelling "Lapin miehen muistelmia», eget forlag, 2007.
**Fra vår grense mot Finland og Russland*, eget forlag, 2005.
*"Johan Beronka – prest, språkmann og forsker», *Varanger Årbok 2005*.
*"Paatsjoella ja Petsamossa» Eget forlag  2004.
*"På sankthansfest i Øvre-Pasvik året 1945», *Varanger Årbok 2004*.
*"Historier fra Pasvik og Bugøyfjord», *Varanger Årbok 2003*.
*"Jul i grenseland mellom øst og vest», *Varanger Årbok 2001*.
*"Internatskolen – en kulturell smeltedigel», *Varanger Årbok 1999*.
*"Ruija – et nordlys bakom fjellene», *Varanger Årbok 1998*.
*"Livet ved elvene. Og en finskspråklig forfatter i Russland. Olav Beddari ved Pasvikelva møter Sven Lokka ved Tuloma elv», *Nordnorsk magasin*, bd. 18, nr. 6/7, 1995, s. 34–40.
*"Norsktalende Aagot og finsktalende Jenny forteller», *Varanger Årbok 1993*.
*"Finsk i skolen – en nordisk utfordring», *Norsk skoleblad*, nr. 26, 1993, s. 26–28. 
*"Glimt av finsk innvandring», *Varanger Årbok 1991*.
*"Da vinterkrigen kom til det grenselause landet. Olav Beddari beretter om det å høre til i to land», *Nordnorsk magasin*, bd. 13, nr. 1/2, 1990, 4–11 og 36–40. 
*med Kåre Våga og Steinar Wikan: *Statsinternatene i Finnmark*, Vadsø: Skoledirektøren i Finnmark, 1989.
*"*Vi kan ikke la ham ligge der og dø* – flukt over minefelt i Pasvikdalen», *Varanger Årbok 1989*.
*"Dengang var Finland så nær oss», *Varanger Årbok 1988*.
*"I myndighetenes øyne var vi et kulturfattig folk" Olav Beddari forteller om å vokse opp i grenselandet Pasvik med finsk som morsmål», *Nordnorsk magasin*, bd. 11, nr. 3, 1988, s. 20–22. 
**Niin saapi sanoa. Pieni ruijansuomalainen lukukirja*, Vadsø: Skoledirektøren i Finnmark, 1987.
*"Da Johan Sarre "overgav" Svanvik til russerne», *Varanger Årbok 1984*.

## Lähteet
Trials Evolution

**Trials Evolution** on suomalaisen RedLynx-peliyhtiön vuonna 2012 julkaisema Trials-moottoripyöräpelisarjaan kuuluva peli Xbox 360 alustalle.

Pelistä on julkaistu Trials Evolution Gold Edition Windowsille.

Peli on Trials HD:n seuraaja. 

Pelille on julkaistu vuonna 2014 jatko-osa nimeltä Trials Fusion. 

## Lähteet
Hallesches Torin hautausmaat

**Hallesches Torin hautausmaat** tarkoittaa usean hautausmaan muodostamaa kokonaisuutta Berliinin Kreuzbergissä, Landwehrkanalin eteläpuolella lähellä Hallesches Toria ja Mehringplatzia.

Kokonaisuuteen kuuluu viisi hautausmaata, jotka ovat Berliinin vanhimmat yhä käytössä olevat. Niillä on säilynyt paljon näyttäviä hautamuistomerkkejä eri vuosisadoilta. Alueelle on haudattu kaikkiaan noin 80&nbsp;000 ihmistä. Alueen hautausmaat otettiin käyttöön vuonna 1735.

## Tunnettuja haudattuja
*Heinrich Barth, tutkimusmatkailija
*Adelbert von Chamisso, kirjailija
*Karl August Varnhagen von Ense, kirjailija
*Rahel Varnhagen von Ense, salonginpitäjä
*Henriette Herz, kirjailija
*E. T. A. Hoffmann, kirjailija
*August Wilhelm Iffland, näyttelijä ja teatterinjohtaja
*Georg Wenzeslaus von Knobelsdorff, arkkitehti
*Carl Ferdinand Langhans, arkkitehti
*Felix Mendelssohn, säveltäjä
*Antoine Pesne, taidemaalari


Berlin-Friedhoefe Hallesches Tor-42-Kirche zum Heiligen Kreuz-2016-gje.jpg|Hallesches Torin hautausmaat
Berlin-Friedhoefe Hallesches Tor-26-Grabmal Johann Heinrich Barth-2016-gje.jpg|Johann Heinrich Barth
Berlin-Friedhoefe Hallesches Tor-32-Grabmal Felix Mendelssohn-Hensel-2016-gje.jpg|Felix Mendelssohn
Berlin-Friedhoefe Hallesches Tor-36-Grabmal Heinrich von Stephan-2016-gje.jpg|Heinrich von Stephan
Berlin-Friedhoefe Hallesches Tor-48-Grabmal Rachel Varnhagen von Ense-2016-gje.jpg|Rachel Varnhagen von Ense


## Lähteet
Stubenrauchstrassen hautausmaa

**Stubenrauchstrassen III kaupungin hautausmaa** on Berliinin Friedenaun kaupunginosassa sijaitseva hautausmaa. Se tunnetaan taiteilijoiden hautausmaana, jonne on haudattu muun muassa säveltäjä Ferruccio Busoni, näyttelijä Marlene Dietrich ja valokuvaaja Helmut Newton. Hautausmaa perustettiin vuonna 1881 ja sitä on myöhemmin laajennettu.

## Lähteet
Detskaja literatura

**Detskaja literatura** (, ) on suuri neuvostoliitolais-venäläinen kirjankustantamo.

Detskaja literatura aloitti bolševikkien aloitteesta toimintansa sekä Moskovassa että Leningradissa 9. syyskuuta 1933 *[[Molodaja gvardija]]* () -kustantamon lastenjaostona, jonka nimeksi tuli aluksi *DETGIZ* (lyhennyksenä venäjän kielen sanoista Lasten valtiollinen kustantamo). Aloitteellisia olivat muun muassa kirjailijat Maksim Gorki, Arkadi Gaidar, Tamara Gabbe ja Kornei Tšukovski sekä hänen äitinsä Lidija Tšukovskaja. 

Ensimmäisenä toimitusjohtajana kustantamossa toimi Samuil Maršak. Hänen mukanaan toimintaan tulivat muun muassa Maršakin pikkuveli Mihail Iljin, Daniil Harms, Aleksandr Vvedenski, Solomon Lurie, Aleksei Tolstoi ja Jevgeni Schwartz. Jo ensimmäisenä vuonna kustantamo julkaisi 168 lastenkirjaa painoksen ollessa viiden ja kymmenen tuhannen välillä.

Vuonna 1937 Stalinin vainoissa toisen maailmansodan tai kuten venäläiset tapaavat sanoa, suuren isänmaallisen sodan aattona, monia kustantamon kirjailijoita pidätettiin ja ammuttiin.

Kaikesta huolimatta kustantamo on jatkanut toimintaansa. Esimerkkinä voi mainita Mihail Prišvinin kuvitetun luontopainotteisen lastenkirjan, joka ilmestyi Moskovassa venäjäksi vuonna 1973 sadan tuhannen kappaleen painoksena. Kustantamo on toiminut jo yli 80 vuotta ja julkaisee nykyään myös esimerkiksi äänikirjoja. 

## Lähteet

## Aiheesta muualla
*Detskaja literatura -kustantamon historiaa   (detgiz.spb.ru)
Rannikkoprikaati

**Rannikkoprikaati** (RPR) on 1. tammikuuta 2015 perustettu Suomen merivoimien rannikkojoukkokoulutukseen ja rannikkotaisteluihin erikoistunut valmiusjoukko-osasto.

Merivoimien suomenkielinen varusmiespalvelus aloitetaan prikaatin päätukikohdassa Upinniemessä, Kirkkonummella. Tukikohdan kasarmien peruskorjauksien vuoksi on kuitenkin viime vuosina yksi alokasyksikkö vuorollaan suorittanut alokasjakson Pansion tukikohdassa. Rannikkoprikaati tuottaa jatkuvaa meritilannekuvaa ja valvoo koko Suomenlahden alueellista koskemattomuutta.

Rannikkoprikaati muodostettiin Suomenlahden meripuolustusalueen lakkauttamisen myötä lähinnä Upinniemeen jääneistä ja siirtyneistä yksiköistä, mutta sillä on toimintaa myös Helsingin Santahaminassa. Upinniemessä toimiva aluskalusto, veneitä lukuun ottamatta, on kuulunut 1. tammikuuta 2015 alkaen Rannikkolaivastoon.

Rannikkoprikaati vastaa suomenkielisestä rannikkojoukkojen koulutuksesta. Koulutettavia prikaatissa ovat myös mm. pioneerit, sukeltajat, merivalvojat ja meritiedustelijat. Lisäksi on vuodesta 2023 alkaen Rannikkoprikaatissa koulutettu kaikki Merivoimien suomenkieliset sotilaskuljettajat.

Prikaatin vuosipäivä on 30. elokuuta. Se käyttää Suomenlahden meripuolustusalueen aiemmin käyttämää lippua.

## Johto
Kommodori Raimo Pyysalo oli joukko-osaston ensimmäinen komentaja. Nykyinen komentaja on kommodori Johan Tillander.

### Prikaatin komentajat
* 2015–2016 Kommodori Raimo Pyysalo

* 2016 Komentaja Kari Huhtala

* 2016-2019 Kommodori Vesa Tuominen

* 2019–2021 Kommodori Janne Huusko

* 2022  Komentaja Matti Linteri

* 2022-2024 Kommodori Marko Laaksonen

* 2024– Kommodori Johan Tillander

## Joukkoyksiköt

Rannikkoprikaati kouluttaa vuosittain noin 2&nbsp;000 varusmiestä, joista 30–40 on asepalvelusta suorittavia naisia. Prikaatissa on yli 300 henkilöä sotilas- ja siviilitehtävissä.

Rannikkoprikaatin joukkoyksiköt ovat:

*Suomenlinnan rannikkorykmentin tehtäviin kuuluvat asevelvollisten perus- sekä aliupseerikoulutuksen lisäksi muun muassa pintatorjunnan kehittäminen. Rannikkorykmentti koostuu viidestä yksiköstä: meritorjuntaohjuspatterista, viestikomppaniasta, vaikuttamispatterista, merikomppaniasta ja aliupseerikoulusta.
*Porkkalan rannikkopataljoona vastaa prikaatin huollon joukkotuotannosta, tukikohdan ja joukkojen huollosta sekä kohteiden vartioinnista. Lisäksi pataljoonan tehtäviin kuuluvat moninaiset maa- ja merikuljetukset ja materiaalin varastointi. Pataljoona koostuu neljästä yksiköstä: huolto-, kuljetus- ja sotilaspoliisikomppanioista sekä materiaalikeskuksesta.
*Meritiedustelupataljoonan yksikköihin kuuluvat sukeltajakoulu, meritiedustelukomppania ja erikoistoiminta-osasto. Meritiedustelukomppanian päätehtäviä ovat tiedustelu-, valvonta- ja tulenjohtotehtävät. Sukeltajakoulu kouluttaa kaikki puolustusvoimien sukeltajat ja erikoistoiminta-osasto kouluttaa sotilaita puolustusvoimien erikoistehtäviin.

## Lähteet

## Aiheesta muualla
* 
* Merivoimien internet-sivusto Puolustusvoimat. Viitattu 11.4.2017
Ernst-Thälmann-Park

**Ernst-Thälmann-Park** on puisto Berliinin Prenzlauer Bergin kaupunginosassa, Greifswalder Strassen ja Danziger Strassen varrella. Sen laajuus on noin 16 hehtaaria.

Puiston paikalla sijaitsi yli sadan vuoden ajan Pankowin kaasulaitos, jonka suuri kaasusäiliö oli yksi Berliinin maamerkeistä. Alueelle rakennettiin vuosina 1983–1986 puisto ja 4&nbsp;000 asukkaan asuinalue. Puiston keskuksena on tekolampi ja aukio, jossa on Lev Kerbelin veistämä 13 metriä korkea ja 16 metriä leveä Ernst Thälmannin muistomerkki. Koko puisto on nimetty hänen mukaansa. Puiston alueella on myös teatteri, galleria ja Zeissin suurplanetaario. Kaasulaitoksesta jäljelle jäänyt hallintorakennus toimii nykyisin kulttuurikeskuksena.

## Lähteet

## Aiheesta muualla
Jono (kirja)

**Jono** () on venäläisen Vladimir Sorokinin kiistelty esikoisteos vuodelta 1980. Ensimmäinen julkaisu oli kuitenkin englanniksi ranskassa (*The Queue*) vuonna 1983. Se on julkaistu 1985 neuvostoaikana venäjäksi ja Jukka Mallinen on sen suomentanut vuonna 1990, jolloin se ilmestyi SN-kirjojen kustantamana.

Kyseessä on vaikeasti luokiteltava ja tulkittava teos, siinä voi nähdä neuvostoaikojen alun avantgardismia, mutta se on toisaalta hyvin realistinen kuvaus siitä, että venäläiset ovat tottuneet jonottamaan, jos jotain erityistä on saatavissa tai vaikkei olisikaan. Teos ei ole sinänsä vaikealukuinen, mutta saattaa tuntua tylsältä, ellei seuraa tarkasti jonon muodostumista ja muuttumista ja siinä käytyjä keskusteluja, joissa tulee tavallaan minimalismin keinoin esille Neuvostoliiton koko kuva.

## Juoni

Päähenkilönä on Vadim, joka on jonottamassa jotakin. Hän ei niinkään pidä väliä sillä, mitä on saatavilla, eikä se ilemene juonestakaan eikä ole oleellista. Hän kuitenkin tapaa mielenkiintoista eri-ikäistä väkeä, erityisesti kiinnostavia vastakkaisen sukupuolen edustajia. Hän päätyy lopulta eräänlaisen syöjättären suojiin, eikä häntä paljon kiinnosta se, mitä siellä oikein jonotettiin.

## Lähteet
* 

### Viitteet
Futura (kirjaintyyppi)

**Futura** on groteskifontti, jonka suunnitteli Paul Renner vuonna 1927. Futura julkaistiin vuonna 1936.

Futuraa pidetään yleisesti Bauhausin synnyttämän konstruktivistisen suuntauksen tärkeimpänä kirjaintyyppinä. Bauerin kirjasinvalimo julkaisi Futuran alun perin vuonna 1928. Paul Renner piirsi kirjainten ensimmäiset luonnokset pohjaten ne kolmeen perusmuotoon: ympyrään, kolmioon ja neliöön. Bauerin suunnitteluosasto auttoi Renneriä muuntamaan geometriset muodot vakaaksi ja käytännölliseksi kirjasinperheeksi. Renner myös muokkasi vähitellen Futuraa entistä luettavammaksi. 

## Futuran käyttö
Futurasta on saatavilla laaja kirjo eri leikkauksia ja tyylejä, mikä tekee siitä erittäin monipuolisen kirjasinperheen. Futuran pitkät ylä- ja alapidennykset ovat parhaimmillaan, kun riviväli on riittävän suuri. Futura on ajattoman moderni kirjaintyyppi, ja se on yhä erittäin suosittu tyylikkyytensä ja selkeytensä vuoksi. Nimestään huolimatta Futuran suuraakkosilla on perinteiset klassiset mittasuhteet eli esimerkiksi O ja L ovat erilevyiset kuten antiikin Rooman kirjaimissa. Siten Futuralla ladotut otsikot tai logot ovat elävämpiä kuin esimerkiksi Helveticalla ladotut.

Futuraa käytetään monissa mainoksissa, pienissä teksteissä ja opastustauluissa. Muun muassa IKEA, Volkswagen, Prisma ja Dolce&nbsp;&&nbsp;Gabbana käyttävät Futuraa.

## Futura Condensed
Futura Condensed on nimensa mukaisesti tiivistetty versio Futurasta. Futura Condensed-fontista on julkaistu paksu versio vuonna 1930, keskipaksu ja erittäin paksu versio 1936 ja ohut versio 1950.

## Esimerkkejä

Tiedosto:Futura comparison.jpg|Futuran eri leikkauksia. Ylinnä oleva Futura Black on muunnelma perus-Futurasta.
Tiedosto:Futura Helvetica capitals comparison.png|Futuran ja Helvetica Neuen suuraakkosten vertailu.
Tiedosto:Apollo11Plaque.jpg|Apollo 11 -lennon miehistön Kuuhun jättämä muistolaatta. Teksti on ladottu Futuralla.
Tiedosto:Moscow torch.jpg|Moskovan olympialaisten soihtu. Teksti on ladottu Futuran kyrillisellä versiolla.


## Lähteet
*Itkonen, Markus: Kirjaintyypit ja tyyli. RPS-yhtiöt 2015. 

### Viitteet

## Aiheesta muualla
GCHQ

**Government Communications Headquarters** (lyh. **GCHQ**) on brittiläinen tiedustelu- ja turvallisuuspalvelu, joka on vastuussa Yhdistyneen kuningaskunnan hallituksen ja asevoimien puolesta tehdystä signaalitiedustelusta ja tietoturvasta. Päämajana "The Doughnut" Cheltenhamissa, se toimii *Joint Intelligence Committee* (JIC) -komitean ohjauksen alla Security Service (MI5), Secret Intelligence Service (MI6) ja Defence Intelligence (DI) -tiedustelupalveluiden rinnalla. Ison-Britannia ulkoministeri on vastuussa GCHQ:n toiminnasta, mutta GCHQ ei ole osa Ison-Britannian ulkoministeriötä, ja sen pääjohtaja on arvoltaan *Permanent Secretary*.

GCHQ perustettiin ensimmäisen maailmansodan jälkeen nimellä *Government Code and Cypher School* (GC&CS, "hallituksen koodi- ja salakirjoituskoulu") ja tunnettiin sillä nimellä aina vuoteen 1946 asti. Se sijaitsi toisen maailmansodan aikana Bletchley Parkissa, jossa siitä tuli kuuluisa saksalaisen Enigma-salakirjoituksen murtamiseksi tehdystä työstä. GCHQ koostuu nykyään kahdesta pääosastosta: *Composite Signals Organisation* (CSO), joka on vastuussa informaation keräämisestä ja CESG (ent. *Communications-Electronics Security Group*), joka on vastuussa Ison-Britannian omien yhteydenpitojen turvaamisesta. *Joint Technical Language Service* (JTLS) on pieni osasto, jonka tehtävänä on tekninen kielituki, käännöstyö ja tulkinta muissa valtion virastoissa. Hallinnollisista syistä se sijaitsee samassa rakennuksessa kuin GCHQ.

Vuonna 2013 GCHQ sai merkittävästi mediahuomiota, kun NSA-ilmiantaja Edward Snowden paljasti, että virasto yrittää kerätä kaikkea internet- ja puheludataa Isossa-Britanniassa Tempora-ohjelman kautta.

## Katso myös
*Joukkovalvonta
*Luettelo tiedustelupalveluista
*Maailmanlaajuista joukkovalvontaa koskevat paljastukset (2013 alkaen)
*NSA
*UKUSA-sopimus

## Lähteet

## Aiheesta muualla
* GCHQ backs cybersecurity start-ups in new Cheltenham hub. BBC 17.1.2017.
Dániel Kiss

**Dániel Kiss** (s. 12. helmikuuta 1982 Budapest) on unkarilainen aitajuoksija. Hän kilpailee 110 metrin aidoissa. Kissin ennätys on vuonna 2010 Budapestissä juoksema 13,32. 

Hänen suurin saavutuksensa on EM-pronssi 2010 EM-kisoista Barcelonasta. Kiss on kilpaillut kaksissa olympialaisissa ja yksissä MM-kisoissa, mutta aina matka on päättynyt viimeistään semifinaalivaiheeseen. 

Kiss on 195 senttimetriä pitkä ja painaa 84 kiloa. Hän edustaa Ikarus BSE -seuraa.

## Lähteet
* http://www.iaaf.org/athletes/hungary/daniel-kiss-171469#personal-bests
* http://www.european-athletics.org/athletes/group=K/athlete=144598-kiss-daniel/index.html
Uudenmaankatu (Hyvinkää)

**Uudenmaankatu** on katu Hyvinkäällä. Se on Hämeenkadun ohella toinen Hyvinkään pääkaduista. Katu alkaa seututie 130:stä ja jatkuu Hyvinkään keskustaan, jossa se risteää Siltakadun (osa yhdystie 1361:tä) sekä Jokelankadun (osa yhdystie 1421:tä) kanssa, ja jatkuu Hämeenkatuna. Kadun alkuosa on numeroitu paikallistieksi 11490, ja jatkuu Kalevankadun risteyksestä seututienä 290.

Uudenmaankadun varrella sijaitsevat muun muassa kymppitalo, entinen Hyvinkään yhteiskoulun lukio, Laurea-ammattikorkeakoulun Hyvinkään toimitilat sekä monien yritysten toimitilat.

Kun Suomen valtateiden numerointi vuonna 1938 otettiin käyttöön, Helsingistä alkujaan Petsamoon saakka ulottunut valtatie 4 kulki Hyvinkään kautta Uudenmaan- ja  Hämeenkatua pitkin. Nämä kadut pysyivät osana valtatietä vuoteen 1963 saakka, jolloin valtatie 4 siirrettiin kulkemaan Lahden kautta.

## Lähteet
Keski-Suomen sanataideyhdistys Rapina

**Keski-Suomen sanataideyhdistys Rapina ry** on vuonna 2005 perustettu yhdistys, jonka tarkoituksena on edistää, ylläpitää ja vahvistaa sanataiteen tuntemusta Keski-Suomessa. Rapinassa on mukana kirjailijoita, sanataideohjaajia, sekä kirjoittamisen ja kirjallisuuden opettajia ja opiskelijoita.

Yhdistys tekee yhteistyötä alan muiden toimijoiden kanssa ja tutustuttaa uusia harrastajia sanataiteeseen. Se järjestää koulutuksia ja työpajoja monipuolisesti ja kaiken ikäisille, esimerkiksi päiväkoti-, koulu- ja vanhusryhmille tai työyhteisöille.
Uinnin pitkän radan Euroopan-mestaruuskilpailut 1958

**Uinnin pitkän radan Euroopan-mestaruuskilpailut** järjestettiin vuonna 1958 yhdeksännen kerran. Kilpailut alkoivat Unkarin Budapestissa 31. elokuuta ja päättyivät 6. syyskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.

## Mitalistit
### Uinti
#### Miehet

#### Naiset

### Uimahypyt

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Uinnin ja uimahyppyjen tulokset  
*Vesipallon tulokset
Ahmed Zaki Jamani

**Ahmed Zaki Jamani** (myös **Ahmed Zaki Yamani**; , 30. kesäkuuta 1930 – 23. helmikuuta 2021) oli šeikki, lakimies ja poliitikko, joka toimi Saudi-Arabian öljyministerinä vuoden 1973 öljykriisin aikana. 

Jamani opiskeli oikeustiedettä Egyptissä ja Yhdysvalloissa. Palattuaan kotimaahansa hän toimi eri yritysten johtotehtävissä. Maan valtiovarainministerinä hän oli 1956–1958 ja ulkoministerinä 1960–1962. Vuosina 1962–1986 hän toimi tämän maailman suurimman öljynviejämaan öljyministerinä. Hän oli keskeisesti vaikuttamassa öljyntuottajajärjestö OPEC:ssa ja oli sen puheenjohtajana vuosina 1974–1975. Tällöin maan öljytulot kohosivat huippuunsa. OPEC:n asema kuitenkin heikentyi 1980-luvulla, ja öljytulot laskivat. Tällöin Jamani menetti kuningashuoneen suosion, ja hän menetti ministerinviran 1986.

Jamani oli vuonna 1975 n keskeinen panttivanki.
## Lähteet
Saint-Martin-d’Uriage

**Saint-Martin-d'Uriage** on kunta itäisessä Ranskassa Isèren departementissa Rhône-Alpesin alueella. Vuonna 2017 siellä asui 5&nbsp;451 asukasta. Kunnassa oleva linna Château d’Uriage on yksityisomistuksessa. Kylpyläkasino Uriage-les-Bains on sen sijaan suosittu matkailukohde.

## Lähteet

## Aiheesta muualla
Atari Football

**Atari Football** on Atarin kehittämä ja julkaisema kolikkopeli, joka julkaistiin Pohjois-Amerikassa lokakuussa . Pelissä pelataan amerikkalaista jalkapalloa.

## Lähteet

## Aiheesta muualla
* 
*
Mike & Molly

**Mike & Molly** on yhdysvaltalainen tilannekomediasarja, jonka ensimmäinen jakso esitettiin CBS-televisiokanavalla 20. syyskuuta 2010. Sarjan päähenkilöitä ovat Mike ja Molly (näyttelijöinä Billy Gardell ja Melissa McCarthy), jotka tapaavat Anonyymien ylensyöjien kokouksessa ja ihastuvat toisiinsa.

Sarjaa tehtiin kuusi tuotantokautta. Melissa McCarthy palkittiin roolistaan parhaan komediasarjan naispääosan Emmy-palkinnolla. Kaikki tuotantokaudet on esitetty myös Suomen televisiossa.

## Juoni
Poliisikonstaapeli Mike ja alakoulun opettaja Molly käyvät samassa vertaistukiryhmässä, Anonyymissä ylensyöjissä. He ihastuvat toisiinsa ryhmätapaamisessa ja aloittavat seurustelusuhteen. Sarjan alussa Molly asuu äitinsä Joycen ja laihan siskonsa Victorian kanssa, jotka auttavat häntä myös laihduttamisessa. Miken paras ystävä on hänen työkaverinsa Carl.

## Näyttelijöitä

## Jaksot

## Lähteet

## Aiheesta muualla
* 
* Sarjan viralliset kotisivut 
* MTV3:n kotisivut sarjalle
Samuil Maršak

**Samuil Jakovlevitš Maršak** (, 1887 Voronež – 1964 Moskova) oli venäläinen, juutalaisperheestä kotoisin oleva runoilija, joka toimi myös kielenkääntäjänä. 

## Elämäkerta
Hän tutustui nuoruudessaan Maksim Gorkiin ja asui tämän luona Jaltassa 1904–1906. Hän on monipuolisena taiteilijana kirjoittanut myös kirjan "Детки в клетке" ('Lapsoset häkissä') vuonna 1923. Hän on kirjoittanut myös satuja ja laulujen sanoja erityisesti lapsille Detskaja literatura -kustantamon kautta ja kääntänyt muun muassa William Shakespearea venäjäksi. Maršak oli kirjailija Mihail Iljinin veli.

Maršak opiskeli Lontoon yliopistossa 1912–1914 ja alkoi sitten kääntää englantilaista runoutta.

Maršak sai teoksistaan runsaasti palkintoja, muun muassa neljä aikoinaan arvostettua Stalinin palkintoa; näistä ensipalkinnon runokokoelmastaan *Стихи для детей* (Runoja lapsille) vuonna 1951, sekä Leninin kunniamerkkejä.

## Suomennetut teokset
* *Mister Twister* (*Мистер Твистер*, *Mister Tvister*), suom. Emil Virtanen, Petroskoi: Kirja 1937 (lastenkirja)
* *Viiksisuu viiruturkki* (*Усатый-полосатый*, Usatyj-polosatyj*), Nikolai Laine, Petroskoi : Karjalan ASNT:n valtion kustannusliike 1956 (lastenkirja)
* *Luppakorva* (*Вакса-клякса*, *Vaksa-klâksa*), suom. Nikolai Laine, Moskova: Vieraskielisen kirjallisuuden kustannusliike 1963 (lastenkirja)
* *Varpusen ateria* (*Gde obedal vorobei''), suom. Ulla-Liisa Heino,  Helsinki: Kansankulttuuri 1976  (lastenkirja)

## Lähteet
Chamrousse

**Chamrousse** on kunta itäisessä Ranskassa Isèren departementissa Rhône-Alpesin alueella. Sitä kutsutaan portiksi Belledonnen vuoristoon. 

## Urheilu
Chamroussen alppihiihtokeskuksessa järjestettiin Grenoblessa pidettyjen vuoden 1968 talviolympialaisten alppihiihtokilpailut. 

Chamrousse on ollut kahdesti Ranskan ympäriajon etappimaalina; vuosina 2001 ja 2014.

## Aiheesta muualla

## Lähteet
Saint-Barthélemy (täsmennyssivu)

**Saint-Barthélemy** on usean paikan nimi:

*Saint-Barthélemy, saari ja Ranskan hallintoalue Karibianmerellä
*Saint-Barthélemy, kunta Kanadan Quebecissä
*Saint-Barthélemy, kunta Sveitsissä
*Saint-Barthélemy, kunta Isèren departementissa Ranskassa
*Saint-Barthélemy, kunta Landesin departementissa Ranskassa
*Saint-Barthélemy, kunta Manchen departementissa Ranskassa
*Saint-Barthélemy, kunta Morbihanin departementissa Ranskassa
*Saint-Barthélemy, kunta Haute-Saônen departementissa Ranskassa
*Saint-Barthélemy, kunta Seine-et-Marnen departementissa Ranskassa
Emmi Mäkinen

**Emmi Alma Amanda Mäkinen** (s. 29. toukokuuta 1993 Jyväskylän maalaiskunta) on suomalainen yleisurheilija, jonka päälaji on pituushyppy. Hän on saavuttanut SM-mitaleita pituushypyn ohella pikajuoksuviesteissä. Mäkinen edustaa Jyväskylän Kenttäurheilijoita ja häntä valmentaa Timo Kivinen. Aiemmin häntä ovat valmentaneet Sanna-Kaisa Kuronen, Hanna Fredrikson ja Vesa Rantanen.

Mäkinen karsiutui pituushypyn loppukilpailusta Tampereen alle 23-vuotiaiden EM-kilpailuissa 2013. Hän juoksi lisäksi ankkuriosuuden seitsemänneksi sijoittuneessa Suomen 4&nbsp;×&nbsp;100&nbsp;metrin viestijoukkueessa. Hän voitti pituushypyn alle 23-vuotiaiden Pohjoismaiden-mestaruuden 2014.

Mäkinen saavutti pituushypyssä SM-kultaa Kalevan kisoissa 2014 tuloksella 628&nbsp;cm sekä SM-pronssia Kalevan kisoissa 2015, 2016 ja 2017. SM-hallikilpailuissa hän voitti kultaa 2015 tuloksella 628&nbsp;cm ja 2016 tuloksella 623 sekä sai pronssia 2020. Mäkisellä on lisäksi yhdeksän SM-mitalia viestijuoksuista. 4 × 100 metrin viestijuoksussa hän on saavuttanut SM-kultaa 2012, 2014 ja 2017 sekä SM-hopeaa 2011 ja 2013. 4 × 400 metrin viestijuoksussa hän on saavuttanut SM-kultaa 2014, SM-hopeaa 2012 ja SM-pronssia 2013. Sisäradoilla hän voitti kultaa 4 × 300 metrin viestissä 2020.

Mäkisen pituushyppyennätys ulkoradoilla on Formiassa Italiassa 19. toukokuuta 2016 hypätty 638&nbsp;cm ja sisäradoilla Turussa 28. helmikuuta 2015 hypätty 634&nbsp;cm.

## Henkilökohtaiset ennätykset
Lähde:

### Ulkoradat

### Sisäradat

## Lähteet
André Marty

**André Marty** (6. marraskuuta 1886 Perpignan – 23. marraskuuta 1956) oli ranskalainen poliitikko, yksi Ranskan kommunistisen puolueen johtajista lähes 30 vuoden ajan ja yksi kominternin sihteereistä 1935–1944.

Marty syntyi viinikauppiaan perheeseen, hänen isänsä oli osallistunut Narbonnen kommuunin toimintaan 1871. Marty pyrki Ranskan merisotakouluun École Navaleen, mutta epäonnistuttuaan hänestä tuli kupariseppä. Mekaanikkona hän liittyi laivastoon tammikuussa 1908. Vuonna 1917 hänestä tuli torpedovene Protêtin konepäällikkö. Ensimmäisen maailmansodan jälkeen Ranskan laivasto lähetettiin Mustallemerelle, lähelle Odessaa tukemaan valkoisia joukkoja Venäjän sisällissodassa. Laivastossa syttyi huhtikuussa 1919 kapina, johon osallisuudesta Marty tuomittiin 20 vuoden pakkotyöhön.

Toursin kongressissa perustettu kommunistinen puolue (tuolloin SFIC, *Section française de l'Internationale communiste*) puolusti vangittuja ja mm. asetti hänet useita kertoja ehdolle vaaleissa hänen vankeusaikanaan. Kun Marty armahdettiin 1923 hän liittyi välittömästi puolueeseen. Hänet valittiin Seine-et-Oisen edustajistoon 1924 ja SFIC:n keskuskomiteaan 1926 ja 1929 Pariisin kunnanvaltuustoon. Vuonna 1945  hänet valittiin ensimmäisen kerran parlamenttiin.

Vuonna 1927 Marty tuomittiin muiden puolueen johtajien kanssa la Santén vankilaan antimilitaristisesta toiminnasta. Vuodesta 1931 Marty edusti Ranskan kommunistista liikettä Kominternissä. Hänet valittiin sen puheenjohtajistoon ja sihteeristöön 1935, sekä puolueensa politbyrooseen 1932. 

Espanjan sisällissodan aikana komintern nimitti hänet kansainvälisten prikaatien ylimmäksi poliittiseksi komissaariksi. Marty siirtyi Espanjasta Moskovaan vuonna 1939, jossa hän työskenteli Kominternille kunnes se lakkautettiin 1943, jolloin hän matkusti Algeriin, jossa edusti PCF:tä de Gaullen väliaikaisessa hallituksessa.

Ranskan vapautuksen aikaan Marty oli puolueen kolmosmies Maurice Thorezin ja Jacques Duclos'n jälkeen. Martyn valta-asema heikkeni vuodesta 1947 alkaen, mutta hän pysyi politbyroon jäsenenä vuoteen 1952 asti.

Syyskuussa 1952, kun Thorez oli Neuvostoliitossa, Martya sekä Charles Tillonia vastaan esitettiin syytöksiä. Puolue asetti tutkintakomitean, jota johtivat Léon Mauvais ja Marcel Servin. Myös Thorez sekä Stalinia itseään kerrottiin informoidun. Raportissa Martya syytettiin pitkään kestäneestä puolueen linjan vastaisuudesta. Martya syytettiin myös aikeesta anastaa valta puolueessa. Marty erotettiin puolueesta joulukuussa 1952. Étienne Fajonin artikkelissa hänellä syytettiin olevan 'poliisiyhteyksiä' ja Jacques Duclos julisti Martyn olleen poliisivakooja.

Martyn erottamiseen johtaneet erimielisyydet puolueessa tunnetaan nimellä *L'affaire Marty-Tillon*.

Marty piti parlamenttipaikkansa vuoteen 1955, jolloin vetäytyi kylään lähelle Toulousea. Hän kuoli keuhkosyöpään 1956.

## Aiheesta muualla
Iivana Rokačču

**Iivana Rokačču** (, *Ivan Rokatštšu*; noin 1550 Tiikša, nykyinen Mujejärven piiri, Venäjä – noin 1615 Tiiksa) oli vienankarjalaista alkuperää oleva sissipäällikkö, joka operoi niin sanotun pitkän vihan aikana Vienan Karjalassa sangen laajalla alueella ja mahdollisesti Kainuussa Venäjän tsaarin alamaisena. On varsin kiinnostavaa, että tähän aikaan Pekka Vesainen oli hänen vastassaan samoilla seuduin Ruotsin kuninkaan alaisena, eikä ole vaikea päätellä, että juuri he lienevät olleen vastakkain rappasodissa. Heidän toimintansa liittyy täten suurempaan valtapolitiikkaan, joka päättyi vasta Täyssinän rauhaan 1595, jos siihenkään. Kainuun asuttaminen oli vasta aluillaan, ja asutus molemmin puolin rajaa kärsi huomattavasti vihanpidosta ja molemminpuolisesta ryöstelystä. 

Iivana Rokaččua pidetään Mujejärven alueella kansallissankarina, koska hän onnistui pysäyttämään paikoin ruotsalaisten hävitystä, vaikka kaatuikin taistelussa.

Iivana Rokaččun muistopatsas on sijoitettu Tiiksaan.

## Lähteet
Toistettavuus

**Toistettavuus** (engl. *repeatability*) viittaa tutkijan kykyyn toistaa koe. Toistettavuus liittyy tutkimusmenetelmään, tutkimusvälineisiin ja mittaamiseen. Koe on toistettavissa, mikäli tutkija saa identtisissä olosuhteissa samoja mittaustuloksia samalla tutkimusmenetelmällä tai mitalla. Kun koe on toistettavissa, mittaustulosten vaihtelu voi johtua vain mittausprosessissa tapahtuneista virheistä. Se on yksi tieteellisen menetelmän pääperiaatteista ja riippuvainen *[[Ceteris paribus|ceteris paribuksesta]]* (muiden asioiden yhtäläisinä pysymisestä).

Toistettavuus on eri asia kuin uusittavuus ja replikointi. Alkuperäisen tutkimuksen toistamista sitä täsmälleen noudattamalla siten että voidaan saada täsmälleen samat tutkimustulokset kutsutaan uusittavuudeksi ja tutkimuksen toistamista eri aineistolla alkuperäisen tutkimuksen peruslöydösten vahvistamiseksi kutsutaan replikoinniksi.

Tuloksia kutsutaan *vertailukelpoisiksi*, jos ne on saavutettu käyttäen samoja toistettavia kokeellisia menetelmiä (erillisissä kokeissa). Perusajatus näkyy Aristoteleen toteamuksessa, ettei ole olemassa yksilön tieteellistä tietoa. Kaiken tiedon&nbsp;– kaiken tieteen&nbsp;– on siten väistämättä muodostettava yleisiä käsitteitä ja vedottava niihin vastaavien symbolien avulla.

Tietyn kokeellisesti saavutetun arvon sanotaan olevan toistettavissa jos eri henkilöiden suorittamien jäljennettyihin malleihin kohdistuvien mittausten tai havaintojen välillä on olemassa suuri yhtäpitävyys eri ympäristöissä&nbsp;– toisin sanoen, jos kokeellisella tuloksella on suuri tarkkuus.

## Katso myös
*Falsifiointi
*Hypoteesi
*Koeteltavuus
*Näennäistiede
*Toistettavuuskriisi

## Lähteet
Ossi Helander

**Ossi Kaarlo Henrik Helander** (s. 2. syyskuuta 1969 Kestilä) on suomalainen seiväshyppääjä ja valmentaja. Hän edusti Kestilän Kisa-Veikkoja ja Oulun Pyrintöä. Häntä valmensivat Erkki Helander, Risto Astala, Rauli Pudas ja hän itse.

Helander jäi loppukilpailussa ilman tulosta Sudburyn alle 20-vuotiaiden MM-kilpailuissa 1988. Hän sai pronssia Kalevan kisoissa 1990 ennätyksellään 535. Sisäradoilla hän hyppäsi parhaimmillaan 523 helmikuussa 1992.

Helander valmentaa muun muassa Elina Lampelaa ja Tatu Pussilaa.

## Lähteet
FS Condorcet (1909)

**Condorcet** oli Ranskan merivoimien Danton-luokan taistelulaiva ensimmäisessä maailmansodassa.

## Valmistus

Alus tilattiin Ateliers et Chantiers de la Loirelta St. Nazairesta, missä köli laskettiin 23. elokuuta 1907. Se laskettiin vesille 20. elokuuta 1909 ja otettiin palvelukseen 25. heinäkuuta 1911.

## Palvelus
Palvelukseenottoa varten alus liitettiin Ranskan Välimeren laivaston 1. laivueen 1. divisioonaan. Alus osallistui touko-kesäkuussa 1913 laivaston sotaharjoitukseen Provencen ja Tunisian välisellä merialueella ja harjoituksen päättäneeseen laivastokatselmukseen 7. kesäkuuta. Alus oli laivueen mukana lokakuusta joulukuuhun tehdyllä Välimeren purjehduksella samoin kuin toukokuussa 1914 pidetyssä sotaharjoituksessa Välimerellä.

Ensimmäisen maailmansodan alkaessa alus etsi sisaraluksensa *[[FS Vergniaud (1910)|Vergniaudin]]* ja dreadnought-taistelulaiva *[[FS Courbet (1911)|Courbetin]]* kanssa tuloksetta Saksan keisarikunnan laivaston taisteluristeilijä *[[SMS Goeben]]iä* ja kevyt risteilijä *[[SMS Breslau]]ta* Baleaareilta. *Condorcet* oli 9. elokuuta Sisiliansalmessa estääkseen Saksan laivaston alusten pääsyn itään. Amiraali Auguste Boué de Lapeyrèren johtama brittiläis-ranskalainen laivasto, johon *Condorcet* oli liitetty, etsi saksalaisaluksia Adrianmereltä. Laivasto-osasto kohtasi Montenegron rannikon sulkua valvoneet Itävalta-Unkarin laivaston panssarikansiristeilijä *[[SMS Zenta]]n* ja sitä saattaneen hävittäjä *[[SMS Ulan]]in*. Seuranneessa Antivarin taistelussa *Zenta* upotettiin *Ulanin* paetessa.

Joulukuusta 1914 vuoteen 1916 alus osallistui Otrantonsalmen sulkuun, jolla Itävalta-Unkarin laivasto suljettiin Adrianmerelle. Aluksen tukikohtana oli Korfu.

Sodan jälkeen alus muutettiin 1925 koululaivaksi. Toisessa maailmansodassa alus oli Toulonin satamassa saksalaisten vallatessa Vichyn Ranskan 27. marraskuuta 1942. Alus vaurioitui pahoin liittoutuneiden ilmapommituksessa elokuussa 1944 ja myöhemmin saksalaiset upottivat aluksen. Hylky nostettiin ja romutettiin vuonna 1949.

## Lähteet
*
*
*

### Viitteet
M/S Silver Sky

**M/S Silver Sky** on Hopealinjojen Tampereen Pyhäjärvellä risteilevä ravintola-alus, joka aloitti liikenteen kesällä 2014. Laiva laskettiin vesille 27. toukokuuta 2014 ja sen kotisatama on Laukontorin ranta Tampereen keskustassa. Laiva on 30&nbsp;m pitkä, se painaa 150 tonnia ja siinä on matkustajapaikkoja 250.

Silver Sky on rakennettu Turkissa Mustanmeren rannalla
. Laiva ajettiin vesitse Tonavan ja Pohjanmeren kautta Poriin. Porin Mäntyluodosta laiva kuljetettiin tietä pitkin Nokialle Pyhäjärveen.

## Lähteet

## Aiheesta muualla
*Hopealinjan sivusto
*Laivan sivusto
Elina Lampela

**Elina Aino Sofia Lampela** (s. 18. helmikuuta 1998 Irving, Texas, Yhdysvallat) on suomalainen seiväshyppääjä. Lampela on myös Yhdysvaltojen kansalainen. Hän edustaa Oulun Pyrintöä. Häntä valmensi vuoteen 2013 asti Kimmo Jokivartio, vuosina 2013–2018 Ossi Helander, vuosina 2018–2021 australialainen Steve Rippon ja vuodesta 2021 lähtien Rauli Pudas.

Lampela sai hopeaa Euroopan nuorten olympiafestivaaleilla Utrechtissa 2013 ikäluokan Suomen ennätystuloksella 402. Hän sijoittui yhdeksänneksi Eugenen alle 20-vuotiaiden MM-kilpailuissa 2014 sivuten runsas viikko aiemmin Kuortaneella hyppäämäänsä ennätystään 410. Eskilstunan alle 20-vuotiaiden EM-kilpailuissa 2015 hän oli neljäs tuloksella 415. Vuonna 2021 järjestetyissä Tokion olympialaisissa hän jäi karsinnassa ilman tulosta. Eugenen MM-kilpailuissa 2022 hän karsiutui loppukilpailusta tuloksella 420 cm. Saman vuoden Münchenin EM-kilpailuissa hän sijoittui 11:nneksi tuloksella 440 cm. Istanbulin sisäratojen EM-kilpailuissa 2023 hän karsiutui loppukilpailusta. Budapestin MM-kilpailuissa 2023 hän karsiutui loppukilpailusta tuloksella 450 cm.

Rooman EM-kilpailuissa 2024 Lampela ylitti karsinnassa 450 cm toisella yrityksellään ja eteni loppukilpailuun. Loppukilpailussa Lampela ylitti korkeuden 458 cm ensimmäisellä yrityksellään, ja jakoi lopulta kilpailun neljännen sijan Tšekin Amálie Švábíkován kanssa. Pariisin olympialaisissa 2024 Lampela eteni jälleen loppukilpailuun, jossa hän sijoittui jaetulle 14:lle sijalle tuloksella 440 cm. Apeldoornin sisäratojen EM-kilpailuissa 2025 Lampela sijoittui neljänneksi ennätyksellään 470. Hän hyppäsi saman tuloksen pronssimitalisti Marie-Julie Bonninin kanssa, mutta jäi neljänneksi alakorkeuksien pudotustensa vuoksi. Kaksi viikkoa myöhemmin hän sijoittui Nanjingin sisäratojen MM-kilpailuissa 12:nneksi tuloksella 430. Tokion MM-kilpailuissa 2025 hän jäi karsintaan tuloksella 445.

Lampela voitti Suomen-mestaruuden Joensuussa 2022 tuloksella 450 cm sekä toistamiseen Vaasassa 2024 tuloksella 452 cm. Kalevan kisoissa hän sai hopeaa vuosina 2020, 2021 ja 2025 sekä pronssia vuosina 2014 ja 2023. Sisäratojen SM-kilpailuissa hän on saanut kultaa vuosina 2021, 2023 ja 2025, hopeaa vuosina 2017 ja 2020 sekä pronssia vuonna 2015.

Lampela kilpaili aikuisten maaottelussa ensimmäisen kerran vuonna 2015. Hän on voittanut seiväskilpailun Suomi−Ruotsi-maaottelussa 2021, 2022, 2024 ja 2025.

Lampela hyppäsi ulkoratojen ennätyksensä 464 cm Belgian Leuvenissa 30. elokuuta 2025. Hallissa hän on hypännyt parhaimmillaan 470 cm Apeldoornissa 8. maaliskuuta 2025.

Lampela muutti vuonna 2018 Oulusta Helsinkiin, asuu Viikissä ja opiskelee Helsingin yliopistossa molekyylibiotiedettä.

## Lähteet
Antimonitrifluoridi

**Antimonitrifluoridi** (SbF3) on antimonin ja fluorin muodostama epäorgaaninen molekyyliyhdiste. Yhdistettä voidaan käyttää fluoraavana kemikaalina orgaanisissa synteeseissä ja eräiden lasilaatujen valmistamiseen.

## Ominaisuudet
Huoneenlämpötilassa antimonitrifluoridi on värittömiä hygroskooppisia kiteitä. Yhdiste liukenee erittäin hyvin veteen ja vesiliuokset ovat suhteellisen pysyviä ja hydrolysoituvat vain hitaasti. Veden lisäksi antimonitrifluoridi liukenee hyvin myös poolisiin orgaanisiin liuottimiin kuten metanoliin ja asetoniin sekä muihin ketoneihin. Hiilivetyihin se sen sijaan on liukenematon. Antimonitrifluoridi on vahva Lewis-happo ja muodostaa komplekseja esimerkiksi fluoridi-ionien kanssa. Ilmassa kuumennettaessa antimonitrifluoridi hajoaa antimonioksidifluoridiksi.

## Valmistus ja käyttö
Antimonitrifluoridia voidaan valmistaa antimonitrioksidin tai metallisen antimonin ja vetyfluoridin välisellä reaktiolla. Muodostuvasta liuoksesta haihdutetaan vesi pois ja tuote puhdistetaan sublimoimalla.
:Sb2O3 + 6 HF → 2 SbF3 + 3 H2O
Antimonitrifluoridia käytetään mietona fluoraavana reagenssina niin orgaanisten kuin epäorgaanistenkin yhdisteiden valmistuksessa. Yhdiste korvaa helposti sekä orgaanisiin että epäorgaanisiin molekyyleihin sitoutuneet klooriatomit fluoriatomeilla. Esimerkiksi fosforitrikloridista muodostuu fosforitrifluoridia. Erityisen käyttökelpoinen reaktio on happofluoridien valmistaminen happoklorideista. Ainetta käytetään myös posliinin ja emalien valmistamiseen sekä suuren taittokyvyn omaavien fluoridilasien ja valokuitujen valmistuksessa sekä tekstiilien peittana käytettävien yhdisteiden valmistukseen.

## Lähteet
Lampela

**Lampela** voi tarkoittaa seuraavia:

;paikkoja:

* Lampela, nykyisin autio kylä Neuvostoliitolle luovutetulla Sallan alueella
* Lampela, kaupunginosa Rovaniemellä

;henkilöitä:

* Elina Lampela (s. 1998), suomalainen seiväshyppääjä
* Hannele Lampela (s. 1982), suomalainen kirjailija
* Heikki Lampela (s. 1961), suomalainen varatuomari ja asianajaja
* Iida Lampela (s. 1993), suomalainen näyttelijä
* Jalmari Lampela (1885–1942), suomalainen toimittaja
* Jarmo Lampela (s. 1964), suomalainen elokuvaohjaaja ja käsikirjoittaja
* Jorma Lampela (s. 1963), suomalainen kuvittaja, karikatyyritaiteilija ja animaattori
* Jukka Lampela (s. 1964), suomalainen tanssimuusikko, harmonikkataiteilija ja iskelmälaulaja
* Kaija Lampela, *Kaija Rahola* (1920–1962), suomalainen näyttelijä, naimisissa Viljo Lampelan kanssa
* Maurits Joel Lampela (1900–1918), suomalainen jääkärivääpeli
* Olavi Lampela (1919–1976), suomalainen shakinpelaaja, kirjeshakin Suomen-mestari 1971
* Pasi Lampela (s. 1969), suomalainen näytelmäkirjailija, novellisti, teatteriohjaaja ja käsikirjoittaja
* Pekka Lampela (s. 1948), suomalainen elokuvaäänittäjä ja -leikkaaja
* Seppo Lampela (s. 1976), suomalainen rap-artisti ja tuottaja
* Teppo Lampela (s. 1969), suomalainen laulaja, kontratenori
* Tiia Lampela, nyk. *Tiia Aarnipuu* (s. 1974), suomalainen tietokirjailija
* Viljo Lampela (1918–2008), suomalainen elokuvanäytteljä, -ohjaaja ja -tuottaja
Vizille

**Vizille** on kunta Kaakkois-Ranskassa Isèren departementissa Rhône-Alpesin alueella. Vuonna 2017 siellä asui 7&nbsp;361 asukasta. Kunnan nähtävyys on linna Château de Vizille. Linnassa toimii Ranskan vallankumousmuseo, Musée de la Révolution française. Vizillessä pidettiin vuonna 1788 yleiskokous, jota voidaan pitää yhtenä Ranskan vallankumouksen alkutapahtumana.

## Lähteet

## Aiheesta muualla

*Kunnan kotisivut 
*Ranskan vallankumouksen museo
Humboldt-yliopiston päärakennus

**Humboldt-yliopiston päärakennus** eli **Palais des Prinzen Heinrich** () on Berliinin keskustassa sijaitseva rakennus, joka on toiminut Humboldt-yliopiston päärakennuksena sen perustamisesta alkaen. Rakennus sijaitsee osoitteessa Unter den Linden 6, Neue Wachen ja Berliinin valtionkirjaston välissä, suoraan vastapäätä Bebelplatzia.

Preussin kuningas Fredrik Suuri suunnitteli aikoinaan rakennuttavansa paikalle kuninkaallisen palatsin, joka olisi ollut osa niin sanottua *Forum Fridericianumia*. Suunnitelma ei toteutunut, mutta arkkitehti Jan Bouman vanhempi sai suunnitella paikalle yksityisen palatsin Fredrik Suuren veljelle, prinssi Henrikille. Ensimmäiset luonnokset rakennuksesta laati Georg Wenzeslaus von Knobelsdorff. Palatsi valmistui vuosina 1748–1766. Prinssi Henrik vetäytyi myöhemmin asumaan maaseutulinnaansa Rheinsbergiin, mutta hänen kulissiavioliitossa elänyt vaimonsa prinsessa Wilhelmine asui Berliinin palatsissa vuonna 1808 tapahtuneeseen kuolemaansa asti.

Kuningas Fredrik Vilhelm III lahjoitti rakennuksen vuonna 1810 perustetulle Berliinin yliopistolle, joka kantoi sittemmin pitkään hänen nimeään (*Friedrich-Wilhelms-Universität*). Vuonna 1949 se nimettiin Humboldt-yliopistoksi Wilhelm ja Alexander von Humboldtin mukaan. Palatsirakennus oli alkujaan U-kirjaimen muotoinen, mutta sitä täydennettiin vuosina 1913–1920 rakennetuilla lisäsiivillä, minkä jälkeen rakennus on ollut H-kirjaimen muotoinen ja kattaa koko korttelin. Laajennuksen suunnitteli Berliinin kaupunginarkkitehti Ludwig Hoffmann, joka pyrki kunnioittamaan alkuperäisen rakennuksen arkkitehtuuria.

Rakennus kärsi pahoja vaurioita toisen maailmansodan loppuvaiheessa, mutta se restauroitiin sodan jälkeen alkuperäiseen asuunsa. Restaurointi toteutettiin kahdessa vaiheessa vuosina 1947–1954 ja 1958–1962. Pääporraskäytävän seinään kiinnitettiin tuolloin kullatuin kirjaimin Karl Marxin Feuerbach-teeseistä lainatut kuuluisat sanat ”*Die Philosophen haben die Welt nur verschieden interpretiert, es kommt aber darauf an, sie zu verändern*” (”Filosofit ovat vain selittäneet maailmaa, mutta meidän tehtävämme on sen muuttaminen”). Teksti on säilytetty.

Rakennuksen edessä on vuonna 1883 pystytetyt Wilhelm ja Alexander von Humboldtin patsaat. Lisäksi etupihalla suoraan pääsisäänkäynnin edessä on vuonna 1899 pystytetty Hermann von Helmholtzin patsas.

## Lähteet

## Aiheesta muualla
Ulkoluoto

**Ulkoluoto** () on saari Salon kaupungin Särkisalossa. Ulkoluoto sijaitsee Salon eteläosassa Niksaaren ja Petun välissä. Ulkoluodon pinta-ala on 15,5 neliökilometriä ja sillä asuu vakituisesti 44 ihmistä. Vapaa-ajan asuntoja saarella on vajaa 100.

Saari on nykyään yhdistetty mantereeseen Niksaaren kautta, jonne kulkeva silta valmistui 2007. Ulkoluodosta liikennöi naapurisaareen Petun lossi.

Ulkoluodolla sijaitsee Tessvärrin, Siksalon ja Söderbyn rekisterikylät.

## Lähteet
Pyratsolaami

**Pyratsolaami** on bentsodiatsepiinijohdannainen jonka kehitti Leo Sternbachin johtama tiimi Hoffmann-La Rochella 1970-luvulla. Sittemmin aine "löydettiin uudestaan", ja sitä on myyty muuntohuumeena vuodesta 2012 asti. Vuonna 2016 pyratsolaami määriteltiin Suomessa huumausaineeksi.

Pyratsolaamilla on rakenteellisia samankaltaisuuksia alpratsolaamin ja bromatsepaamin kanssa.

Muista bentsodiatsepiineista poiketen pyratsolaami ei metaboloidu, vaan se erittyy sellaisenaan virtsaan. 

Pyratsolaami toimii lähes pelkästään anksiolyyttinä, eikä sillä ole juuri muita vaikutuksia.

## Lähteet
Le Bourg-d’Oisans

**Le Bourg-d'Oisans** on kunta Kaakkois-Ranskassa Isèren departementissa Rhône-Alpesin alueella. Vuonna 2017 siellä asui 3&nbsp;278 asukasta. Kunta on suosittu kohde luonnossa liikkujille, koska siellä on hyvät mahdollisuudet maastopyöräilyyn ja retkeilyyn. Le Bourg-d'Oisans on usein lähtöpaikkana niille, joiden tavoitteena on nousta Alpe d'Huezille.

## Lähteet

## Aiheesta muualla
Ari Ainasoja

**Ari Ainasoja** (s. 14. tammikuuta 1957 Turku) on suomalainen muusikko. Hän on valmistunut musiikin maisteriksi Sibelius-Akatemiasta vuonna 1989. Ainasojan pääinstrumentti on basso. Lisäksi hän on osallistunut erilaisiin projekteihin niin laulajana, säveltäjänä ja sanoittajana, sekä tuottajana ja äänittäjänä ja musiikin opettajana.

Ainasojan ura musiikin parissa alkoi 1970-luvun alkupuolella: hän oli mukama muun muassa yhtyeissä Cruisin, Turku Bigband ja Anu. Freelancer-säestäjänä hän on toiminut muun muassa Annikki Tähdelle, Tapio Rautavaaralle, Irwin Goodmanille, Matille ja Tepolle sekä Anneli Saaristolle.

Teatterimusiikkia Ainasoja on soittanut muun muassa Turun Kesäteatterissa sekä Turun ja Helsingin ruotsalaisessa teatterissa useita vuosia eri musikaaleissa.

Ainasoja perusti A cappella -lauluyhtyeen Mumbo Jumbo vuonna 1991. Yhtye oli suomalaisen pop a cappellan pioneereja ja esiintyi useilla festivaaleilla, kuten Pori Jazzissa, teki runsaasti tv-esiintymisiä  ja äänitti kaksi albumia sekä singlen. Ainasojan taiteilijanimeksi muodostui Mumbo Jumbossa Archie Always. Hän on käyttänyt tätä taiteilijanimeä myöhemminkin. 

Ainasoja on säveltänyt useita kappaleita ja käsikirjoittanut kolme musikaalia: Kantojen Valtakunta, Putket Hehkuu ja Anteroinen. Archie Always nimellä on julkaistu kaksi albumia: Putket hehkuu (1998), jolla soittivat mm. Esa Pethman, Ilpo Murtojärvi ... ja Mouth Made Music (2008). Viimeisin albumi Kesästä jouluun (2013) on julkaistu Ari Ainasojan nimellä, sillä soittavat mm. Tarmo Riutta ja Jouko Laine...

Ainasoja on toiminut musiikin opettajana eri kouluasteilla musiikkileikkikoulusta musiikkiopistoihin. Kaarinan lukio valmisti ensimmäisen musikaalinsa Ainasojan johdolla 1993, myöhemmin hän toimi Naantalissa Suopellon koulun, Naantalin opiston ja Naantalin musiikkiopiston opettajana. 

Ainasoja soittaa useita soittimia, kuten yhtyeessä Walker Group bassoa ja blues- ja countrysooloartistina Canman erlaisia ukuleleja, resonaattoreita ja sikarilaatikkokitaroita. Vuonna 2023 hän perusti yhdessä Sakari "Slide" Kivisen kanssa combon Moonshine Blues.
Jossain on tie ulos

__NOTOC__
**Jossain on tie ulos** on Pariisin Kevät -yhtyeen vuonna 2013 julkaistu neljäs studioalbumi.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Arto Tuunela – laulu
* Reko Aho – rummut
* Antti Pouta – kitara, koskettimet, taustalaulu
* Jussi Hietala – basso
* Artturi Taira – kitara, koskettimet, taustalaulu
* Ilari Kivelä – koskettimet, taustalaulu

## Arvostelut
* Desibeli.net: 
* Soundi: 

## Lähteet

## Aiheesta muualla
* Jossain on tie ulos discogs.com -sivustolla